Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 1552

c) rendelkezik-e a szakmai követelmények által támasztott tudáselemekkel, gyakorlati készségekkel. IV/2. A mestervizsga részei: 2.1. vállalkozási ismeretek (közgazdasági, jogi, munkaügyi stb. ismeretek), 2.2. pedagógiai ismeretek, 2.3. szakmai gyakorlati vizsga, 2.4. szakmai írásbeli, szóbeli elméleti vizsga. Az elméleti vizsgára bocsátás feltétele az előzőleg sikeresen végrehajtott szakmai gyakorlati vizsga. A vizsga egyéb kérdéseiben a Magyar Kézműves Kamara hatályos mestervizsga szabályzatának előírásait kell alkalmazni. 2.3. A szakmai gyakorlati vizsga Az elméleti vizsgára bocsátás feltétele az előzőleg sikeresen végrehajtott gyakorlati vizsga. A gyakorlati vizsga során a mesterjelöltnek magas fokú szakmai feladatot kell elvégeznie. A gyakorlati vizsga időtartama a műhelyi előkészítő munkával együtt legfeljebb 8 óra. A vizsgázónak át kell vennie az előállításhoz szükséges alapanyagot, minősítenie kell és le kell gyártania az általa kihúzott tételben szereplő terméket, el kell végeznie az adagolást, csomagolást, a gyártásközi vizsgálatokat, a késztermék minősítését, a gyártóvonal tisztogatását és csírátlanítását. 2001/41. szám Értékelési szempontok: A feladat megoldásakor a vizsgázó törekedjen a biztonságos munkavégzésre, használja a munka- és védőruhát, valamint egyéni védőeszközöket, tartsa be a higiéniai és környezetvédelmi előírásokat. Törekedjen a veszteségek csökkentésére, a víz- és energiatakarékosságra, valamint a késztermék lehető legjobb minőségére. A gyakorlati vizsgát megelőző napon a Mestervizsga Bizottság kiválasztja a vizsgázók számának megfelelő gyakorlati vizsgakérdést (vizsgafeladatot), s egyben felkéri a vizsgáztatásra feljogosított intézményt (gyakorlati vizsgahelyet) a gyakorlati feladatok elvégzéséhez szükséges eszközök, alap- és segédanyagok biztosítására. A vizsgabizottság a gyakorlati vizsga megkezdése előtt ellenőrzi a helyszínt, a vizsga lefolytatásához szükséges tárgyi feltételek meglétét. A gyakorlati vizsga munkavédelmi, biztonságtechnikai oktatással kezdődik, ahol a vizsgabizottság elnökének fel kell hívni a vizsgázók figyelmét arra, hogy a gyakorlati feladat végzése során milyen munka- és környezetvédelmi, ergonómiai és higiénés előírásokat kell betartani. A mesterjelölt gyakorlati munkáját a vizsgabizottság a munkavégzés szakszerűsége, pontossága, a technikai és technológiai folyamatokra vonatkozó előírások betartása, a munkavédelmi és biztonságtechnikai szabályok alkalmazása, valamint a gyakorlati feladat termékének minősége alapján bírálja el. A gyakorlati vizsgán „megfelelt” minősítést kap az a vizsgázó, aki az adható pontszám 75%-át elérte. A gyakorlati vizsgát követően a jelöltet tájékoztatni kell az elért eredményéről. 2.4. A szakmai írásbeli vizsga Az írásbeli vizsga helye a Mestervizsga Bizottság által megválasztott helyszín. Az írásbeli vizsga időtartama maximum 4 óra. Az írásbeli tartalma:

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes